Legal Document

Category: 3

Text:
1. ΝΟΜΟΘΕΤ. ΔΙΑΤΑΓΜΑ της 20/26 Νοεμ. 1925 Περί ασκήσεως του επαγγέλματος χημικού και υποχρεωτικής προσλήψεως χημικών εν ταις χημικαίς βιομηχανίαις. Ως εκυρώθη υπό του: α)Ν.Δ. 13/13 Νοεμ. 1927 περί κυρώσεως του Ν.Δ. 20/26 Νοεμ. 1925 και του β)Νόμ. 3518 της 24 Απρ./14 Μαΐου 1928 περί κυρώσεως του Ν.Δ. 13/13 Νοεμ. 1927. Άρθρ.1-Επιτρέπεται η άσκησις του επαγγέλματος και η χρήσις του τίτλου του χημικού μόνον εις τους έχοντας πτυχίον: α)Του Χημικού τμήματος της Σχολής των Φυσικών και Μαθηματικών επιστημών του Πανεπιστημίου. β)Της σχολής των Χημικών-Μηχανικών του Πολυτεχνείου. γ)Της σχολής των Φυσικών Επιστημών του Πανεπιστημίου προ του χωρισμού αυτής εις Φυσικόν και Χημικόν τμήμα. δ)Ισοτίμου χημικής σχολής ξένου Πανεπιστημίου ή Πολυτεχνείου. Εξαιρετικώς επιτρέπεται η άσκησις του επαγγέλματος χημικού εις τους πτυχιούχους της διαλυθείσης Βιομηχανικής Ακαδημίας Ρουσοπούλου, εφ’ όσον μέχρι τέλους 1927 συμπληρούσι διετή τουλάχιστον υπηρεσίαν χημικού εις βιομηχανικήν επιχείρησιν. Άρθρ.2.-Πάσα χημική, βιομηχανική επιχείρησις, εις την φύσιν της οποίας ενυπάρχουν κίνδυνοι εκρήξεως ή αναφλέξεως, δηλητηριάσεως ή μολύνσεως υποχρεούται εις την πρόσληψιν χημικού εκ των εν άρθρ. 1 αναφερομένων δια την τεχνικήν εποπτείαν και διεύθυνσιν των χημικών εργασιών αυτής. Ο εν λόγω χημικός διευθύνει τας χημικάς εργασίας της επιχειρήσεως, ευθυνόμενος δια παν ατύχημα εκ των εργασιών τούτων, θέτον εν κινδύνω την ζωήν ή την υγείαν του εργαζομένου προσωπικού, των περιοίκων ή του κοινωνικού συνόλου, λόγω κακής ή αντιεπιστημονικής χρήσεως, αποθηκεύσεως, παρασκευής ή επεξεργασίας των χημικών υλών. Απαλλάσσεται ούτος της ως άνω ευθύνης, εφ’ όσον εγγράφως υπέδειξεν εις την επιχείρησιν τα ενδεδειγμένα επιστημονικά μέτρα προς αποφυγήν των εις την φύσιν της επιχειρήσεως εγκειμένων κινδύνων. Εν τη περιπτώσει ταύτη η ευθύνη βαρύνει τον ιδιοκτήτην της επιχειρήσεως ή τον εντεταλμένον διευθυντήν ή διαχειριστήν αυτής. Εις την υποχρέωσιν της προσλήψεως χημικού υπάγονται αι εξής βιομηχανίαι: Α)Βιομηχανίαι παρέχουσαι κινδύνους εκρήξεως ή αναφλέξεως: 1)Εργοστάσια εκρηκτικών ειδών και πυροτεχνουργεία εν γένει. 2)Πυρηνελαιουργεία χρησιμοποιούντα διθειούχον άνθρακα ή βενζίνην και εν γένει αι βιομηχανίαι αι χρησιμοποιούσαι εύφλεκτα εκχυλιστικά υγρά. 3)Εργοστάσια αποστάξεως ρητίνης (νευτοποιεία). 4)Οινοπνευματοποιεία. 5)Εργοστάσια διθειούχου άνθρακος και λοιπών ευφλέκτων υλών. Β)Βιομηχανίαι παρέχουσαι κινδύνους δηλητηριάσεως: 1)Εργοστάσια χημικών δηλητηριωδών προϊόντων και λιπασμάτων. 2)Μεταλλουργεία μολύβδου, χαλκού, αρσενικού, ψευδαργύρου και λοιπών μετάλλων δηλητηριωδών, είτε εκ της ιδίας αυτών φύσεως είτε εκ των συνοδευουσών αυτά προσμίξεων. 3)Χρωματουργεία. Σελ. 227 Χημικοί - Χημικές Βιομηχανίες 13.Ε.α.1 Γ)Βιομηχανίαι παρέχουσαι κινδύνους μολύνσεως: 1)Εργοστάσια παρασκευής οστεοκόλλας, ιχθυκόλλας, ως και παν εργοστάσιον κατεργαζόμενον ζωϊκά απορρίμματα. 2)Εργοστάσια παρασκευής διατηρημένων τροφών. «Άρθρ.2β.-Οι δυνάμει του άρθρ. 2 του νόμ. 3518 προσλαμβανόμενοι εις τας βιομηχανίας χημικοί δεν επιτρέπεται να κατέχωσιν ετέραν δημοσίαν θέσιν. Εξαιρούνται οι υπηρετούντες βοηθοί των χημικών εργαστηρίων του Πανεπιστημίου και Πολυτεχνείου». Το άρθρ. 2β προσετέθη δια του άρθρ. 7 Νόμ. 6129/1934. Άρθρ.3.-Δια Δ/των προτάσει του Υπουργού της Εθνικής Οικονομίας, μετά σύμφωνον γνωμοδότησιν του γνωμοδοτικού συμβουλίου της βιομηχανίας, δύνανται να εφαρμόζωνται αι διατάξεις του παρόντος νόμου και εις πάσαν άλλην χημικήν βιομηχανίαν. Άρθρ.4.-«Οι παραβάται των άρθρ. 2 και 3 του νόμ. 3518 «περί κυρώσεως του από 13 Νοεμ. 1927 Ν.Δ/τος περί κυρώσεως του Ν.Δ. της 20 Νοεμ. 1925 και των εκτελεστικών αυτού Δ/των «τιμωρούνται δια προστίμου (5.000 έως 20.000 δραχμών) εν υποτροπή δε μέχρι του πενταπλασίου των ανωτέρω ποσών». Το άρθρ. 4 ετροποποιήθη ως άνω δια του άρθρ. 9 Νόμ. 6129/1934. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.5.-Η ισχύς του παρόντος, υποβληθησομένου εις την Βουλήν προς κύρωσιν άμα τη επαναλήψει των εργασιών της, άρχεται από της δημοσιεύσεώς του εις την Εφημερίδα της Κυβερνήσεως.